ລົມພາຍຸເຂດຮ້ອນປະທະ ອະເມຣິກາກາງ
ນໍ້າຖ້ວມແລະດິນເຈື່ອນ ທີ່ເກີດຈາກລົມພາຍຸ Agatha ໃນພາກຕາເວັນອອກຂອງ ມະຫາສມຸດປາຊີຟິກ ເອົາຊີວິດຜູ້ຄົນໄປຢ່າງນ້ອຍ 96 ຄົນ
ນ້ຳຖ້ວມແລະດິນເຈື່ອນທ່ີເກີດຈາກລົມພາຍຸ hurricane ໃນລະດູຮ້ອນໃນພາກຕາເວັນອອກຂອງ ມະຫາສມຸດປາຊີຟິກ ໄດ້ເອົາຊີວິດປະຊາຊົນໄປແລ້ວຢ່າງນ້ອຍ 96 ຄົນໃນທະວີບອະເມຣິກາກາງ ບັນດາເຈົ້າໜ້າທ່ີກ່າວວ່າ ປະຊາຊົນຈຳນວນຫລາຍກວ່າ 80 ຄົນເສຍຊີວິດໃນປະເທດ Guatemala ແຫ່ງດຽວ ຮວມທັງເດັກນ້ອຍ 4 ຄົນຖືກໄຫລໜີໄປນຳດິນເຈື່ອນທັບ ໄດ້ມີລາຍງານເຊ່ນກັນວ່າ ມີຜູ້ຄົນເສຍຊີວິດໄປໃນປະເທດ El Salvador ແລະຮອງດູຣັສ ປະເທດ ເມັກຊິໂກກໍຖືກປະທະເຊັ່ນກັນຈາກລົມພາຍຸລະດູຮ້ອນ Agatha ຄັ້ງນີ້ ປະຊາຊົນຈຳນວນຫລາຍກວ່າ 74 ພັນຄົນໃນຂົງເຂດໄດ້ຖືກບັງຄັບໃຫ້ຍົກຍ້າຍໜີຈາກບ້ານເຮືອນຂອງເຂົາເຈົ້າ ລົມພາຍຸລູກນີ້ໄດ້ປະທະຢ່າງໜັກໃນອະເມຣິກາກາງ ແລະເມັກຊິໂກໃນວັນເສົາແລະວັນອາທິດວານນີ້ ລົມພາຍຸ Agatha ໄດ້ເຮັດໃຫ້ດິນເຈື່ອນຢູ່ໃກ້ໆກັບຊາຍແດນລະຫວ່າງ Guatemala ແລະເມັກຊິໂກໃນວັນເສົາຜ່ານມານີ້ ຊຶ່ງມີລົມພັດແຮງເຖິງ 75 ຫລັກກິໂລແມັດຕໍ່ຊົ່ວໂມງ ສູນກາງລົມພາຍຸ hurricane ແຫ່ງຊາດຂອງສະຫະລັດທ່ີ ນະຄອນ Miami ແຈ້ງໃຫ້ຊາບວ່າ ລູກພາຍຸລູກນີ້ກຳລັງເຄື່ອນໄປສູ່ທາງທິດຕາເວັນຕົກຂອງທະເລ Caribbean ຝົນຕົກໜັກຍັງດຳເນີນຕໍ່ມາໃນພາກສ່ວນຕ່າງໆຂອງ Guatemala, El Salvador ແລະຮົງດູຣັສນັ້ນ